স্যুট রুম। পরদিন দুপুর। দুই ভাই দুই টেবিলে বসে। ঘরের মাঝখানে বেডটা খালি। রাতে দুই ভাই কোনরকমে ঘুমিয়েছিল ওখানে। ঘুম ভাঙতেই টেবিলে এসে বসেছে দুইজন। হিশাম কম্পিউটার ঘাঁটাঘাঁটি করছিল, কিন্তু যায়িদের কোন কম্পিউটার নেই, সে একবার বইয়ের দিকে তাকায়, আরেকবার ভাইয়ের কম্পিউটারের দিকে উঁকি মারার চেষ্টা করে। অনেকক্ষণ ধরে ভাইয়া কি জানি পড়ছে, কম্পিউটারের স্ক্রিনের দিকে তাকিয়েই আছে, ওখান থেকে নড়ে না। কী পড়ছে ওরকম মনোযোগ দিয়ে! তার টেবিল থেকে উঁকি দিয়ে দেখা সম্ভব না। কোন একটা কারণ দেখিয়ে ঘরের মাঝখানে যাওয়া লাগবে।